paragraph_text: Jedan od najpoznatijih festivala Malayalija je žetveni festival Onam. To je vrijeme kada narod u Kerali svu aktivnost usmjerava na glazbu, ples, sport, utrke brodovima i dobru hranu. Onam pada na malayalamski mjesec Chingam, a traje od kraja kolovoza do početka rujna. Žene tada oblače nove sarije, kuće se moraju potpuno očistiti i okititi 'pookkalam'-om (pookalam), cvjetnom-sagom, a hrana se poslužuje u lišću od banana. Glavna atrakcija je “Vallamkali”, velika utrka brodova. Stotine ljudi vesla na velikim brodovima i udaraju u bubnjeve.